Blaze7451/Wiki-th-20250601 huggingface dataset:
สิรินทร รามสูต

สิรินทร รามสูต (เกิด 27 เมษายน พ.ศ. 2503) เป็นนักการเมืองสตรีชาวไทย อดีตสมาชิกสภาผู้แทนราษฎรจังหวัดน่าน 4 สมัย อดีตนายกเทศมนตรีเมืองน่าน

**ประวัติ**
สิรินทร รามสูต เกิดเมื่อวันที่ 27 เมษายน พ.ศ. 2503 ที่ตำบลในเวียง อำเภอเมืองน่าน จังหวัดน่าน เป็นบุตรของนายสมชาย โลหะโชติ อดีต สมาชิกสภาผู้แทนราษฎรจังหวัดน่าน หลายสมัย และนางกันยา โลหะโชติ มีพี่น้อง 5 คน และเป็นน้องสาวของ พูนสุข โลหะโชติ สำเร็จการศึกษา Bachelor of Art สาขา Consunmer Business Glassboro N.J. ประเทศสหรัฐอเมริกา สมรสกับนายทรงยศ รามสูต ส.ส.เขต 1 จังหวัดน่าน พรรคเพื่อไทย ซึ่งเป็นอดีต ส.ส.จังหวัดหนองคาย (บุตรนายสยม รามสูต อดีต ส.ส.เชียงใหม่) มีบุตร 2 คน

**งานการเมือง**
อดีตเป็นสมาชิกสภาเทศบาล (18 ปี), เทศมนตรีการศึกษา และนายกเทศมนตรีเมืองน่าน (2 สมัย;เลือกตั้ง พ.ศ. 2538, 2543) ตามลำดับ ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกใน พ.ศ. 2548 สังกัดพรรคไทยรักไทย ได้รับการเลือกตั้งเป็นครั้งแรก และได้รับการเลือกตั้งต่อมาอีก 3 สมัย

**สมาชิกสภาผู้แทนราษฎร**
สิรินทร รามสูต ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดน่าน สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดน่าน สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดน่าน สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดน่าน สังกัดพรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 นางสิรินทร รามสูต date=2012-08-06 , เว็บไซต์รัฐสภาไทย- บัญชีแสดงรายการทรัพย์สินและหนี้สินของนางสิรินทร รามสูตfix-attempted=yes , สำนักงานคณะกรรมการป้องกันและปราบปรามการทุจริตแห่งชาติ- ข้อมูลนักการเมืองไทย (นางสิรินทร รามสูต), ศูนย์ข้อมูลนักการเมืองไทย
หมวดหมู่:บุคคลจากอำเภอเมืองน่าน
หมวดหมู่:นักการเมืองจากจังหวัดน่าน
หมวดหมู่:นักการเมืองสตรีชาวไทย
หมวดหมู่:คู่สมรสของนักการเมืองไทย
หมวดหมู่:นายกเทศมนตรีในจังหวัดน่าน
หมวดหมู่:สมาชิกสภาผู้แทนราษฎรจังหวัดน่าน
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ณัฐพงษ์ สุปริยศิลป์

ณัฐพงษ์ สุปริยศิลป์ (เกิด 23 ธันวาคม พ.ศ. 2520) ปัจจุบันดำรงตำแหน่งเป็นสมาชิกสภาผู้แทนราษฎรจังหวัดน่าน สังกัดพรรคเพื่อไทย 3 สมัย และอดีตที่ปรึกษานายกองค์การบริหารส่วนจังหวัดน่าน

**ประวัติ**
ณัฐพงษ์ เกิดเมื่อวันที่ 23 ธันวาคม พ.ศ. 2520 เป็นบุตรนายวัลลภ นางอันธิกา สุปริยศิลป์ มีพี่น้อง 3 คน ด้านครอบครัวสมรสกับนางสุภาวดี สุปริยศิลป์ มีบุตร 1 คน
สำเร็จการศึกษา วิศวกรรมศาสตร์บัณฑิต สาขาวิศวกรรมอุตสาหการ จากมหาวิทยาลัยเชียงใหม่ และ Master of Commerce สาขา International business Deakin university ประเทศออสเตรเลีย

**งานการเมือง**
อดีตเป็นที่ปรึกษานายกองค์การบริหารส่วนจังหวัดน่าน ระหว่างปี พ.ศ. 2551 - 2554 ต่อมาลงสมัครรับเลือกตั้งเป็นครั้งแรกในปี พ.ศ. 2554 สังกัดพรรคเพื่อไทย แทนบิดาที่ขึ้นไปลงสมัครในระบบบัญชีรายชื่อ โดยได้รับการเลือกตั้งเป็นสมัยแรก และสมัยต่อมาในปี 2562 และ 2566 

**สมาชิกสภาผู้แทนราษฎร**
ณัฐพงษ์ สุปริยศิลป์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดน่าน สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดน่าน สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดน่าน สังกัดพรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 นายณัฐพงษ์ สุปริยศิลป์ date=2018-06-26 , เว็บไซต์รัฐสภาไทย- บัญชีแสดงรายการทรัพย์สินและหนี้สินของนายณัฐพงษ์ สุปริยศิลป์fix-attempted=yes , สำนักงานคณะกรรมการป้องกันและปราบปรามการทุจริตแห่งชาติ- ข้อมูลนักการเมืองไทย (นายณัฐพงษ์ สุปริยศิลป์), ศูนย์ข้อมูลนักการเมือง
หมวดหมู่:นักการเมืองจากจังหวัดน่าน
หมวดหมู่:สมาชิกสภาผู้แทนราษฎรจังหวัดน่าน
หมวดหมู่:นักการเมืองพรรคเพื่อไทย
หมวดหมู่:บุคคลจากคณะวิศวกรรมศาสตร์ มหาวิทยาลัยเชียงใหม่
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ตะขบฝรั่ง

ไฟล์:Singapur cherry Muntingia calabura tree in Secunderabad, AP W IMG 6651.jpg|thumb|ต้นตะขบฝรั่งในไฮเดอราบัด อินเดีย
ไฟล์:Singapur cherry Muntingia calabura leaves & fruits in Secunderabad, AP W IMG 6646.jpg|thumb|left|ใบและผลในไฮเดอราบัด อินเดีย
ตะขบฝรั่ง (Muntingia calabura) เป็นพืชเพียงสปีชีส์เดียวในสกุล Muntingia เป็นไม้ยืนต้นที่มีถิ่นกำเนิดในตอนใต้ของประเทศเม็กซิโก, แคริบเบียน, ทวีปอเมริกากลาง และทางตะวันตกของทวีปอเมริกาใต้ ไปจนถึงประเทศโบลิเวียและประเทศอาร์เจนตินา มีการนำเข้าสู่เอเชียตะวันออกเฉียงใต้ และกลายเป็นพืชประจำถิ่น พบกระจายพันธุ์ทั่วประเทศไทย

**ลักษณะทางพฤกษศาสตร์**
จัดเป็นไม้พุ่มหรือไม้ยืนต้นขนาดเล็ก สูงได้ประมาณ 5-7 เมตร แตกกิ่งก้านแผ่ขนานกับพื้นดิน เปลือกลำต้นเรียบเป็นสีเทา ตามกิ่งอ่อนมีขนนุ่มปกคลุม 
ใบเป็นใบเดี่ยว ออกเรียงสลับแบบทแยงกัน ลักษณะของใบเป็นรูปไข่แกมขอบขนาน ปลายใบเรียวแหลม โคนใบมนหรือหรือข้างหนึ่งมนส่วนอีกข้างหนึ่งแหลม ขอบใบจักเป็นซี่ฟันเล็ก ๆ ใบกว้างประมาณ 1.5-3.5 เซนติเมตร ยาวประมาณ 4.5-9 เซนติเมตร หลังใบเป็นสีเขียว ท้องใบเป็นสีนวล มีขนนุ่ม เหนียวมือเล็กน้อย
ดอกเป็นดอกเดี่ยวหรือออกเป็นคู่ ออกบริเวณเหนือซอกใบ ดอกเป็นสีขาว เมื่อดอกบานจะมีเส้นผ่านศูนย์กลางประมาณ 2 เซนติเมตร กลีบดอกย่อยเป็นสีขาว มี 5 กลีบ กลีบดอกเป็นรูปไข่กลัลป้อมๆ ปลายกลีบมน มีขนาดกว้าประมาณ 9 มิลลิเมตร ยาวประมาณ 11 มิลลิเมตร ส่วนกลีบเลี้ยงมี 5 กลีบ ไม่ติดกัน เป็นสีเขียว ลักษณะเป็นรูปหอก ปลายกลีบแหลมเป็นหางยาว
ผลเป็นผลสด รูปทรงกลม เส้นผ่านศูนย์กลางประมาณ 0.75-1.5 เซนติเมตร เปลือกผลบาง ผลอ่อนเป็นสีเขียว เมื่อสุกแล้วจะเปลี่ยนเป็นสีแดง ผลเป็นรสหวาน ภายในมีเมล็ดแบนขนาดเล็กจำนวนมาก

**การใช้ประโยชน์**
ผลตะขบฝรั่งเป็นที่นิยมรับประทานในเม็กซิโก มีขายในตลาด ผลนำไปแปรรูปเป็นแยมและนำใบไปแปรรูปเป็นชา  ในบราซิล นิยมปลูกไว้ริมฝั่งแม่น้ำ เมื่อผลร่วงลงในน้ำจะเป็นอาหารปลา ในอินโดนีเซียและฟิลิปปินส์ รับประทานเป็นผลไม้สดแต่ไม่มีจำหน่าย ในไทย รับประทานเป็นผลไม้สด หรือแปรรูปเป็นไวน์ทางด้านสมุนไพร ใช้ดอกเป็นยาแก้ปวดและแก้อักเสบ  ไม้เป็นไม้เนื้ออ่อน ใช้งานช่างไม้ได้ เปลือกใช้เป็นแหล่งของเส้นใย

**อ้างอิง**
 นิดดา หงส์วิวัฒน์ และทวีทอง หงส์วิวัฒน์. ตะขบฝรั่ง ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 73

**แหล่งข้อมูลอื่น**
  Germplasm Resources Information Network: Muntingia calabura-  USDA Plants Profile: Muntingia calabura-  Aratiles-  Jamaican Cherry Tree date=2013-05-06 -  Pacific Island Ecosystems: Muntingia calabura date=2014-12-27 -  Claude Lévi-Strauss: The use of wild plants in tropical South America
หมวดหมู่:ผลไม้
หมวดหมู่:สมุนไพร
ซิทรูลีน

ซิทรูลีน (Citrulline) เป็นกรดอะมิโนแอลฟา (α-amino acid) ชนิดหนึ่ง ชื่อของสารนี้มาจากภาษาละติน citrullus หมายถึง แตงโม ซึ่งกรดอะมิโนนี้พบครั้งแรกในแตงโมเมื่อ ค.ศ. 1914 โดยโยตาโร โคงะ และเรียว โอดาเกะ นักวิจัยชาวญี่ปุ่น และถอดรหัสเพิ่มโดยมิตสึโนริ วาดะจากมหาวิทยาลัยโตเกียวใน ค.ศ. 1930 
มีสูตรโครงสร้าง H2NC(O)NH(CH2)3CH(NH2)CO2H เป็นสารตัวกลางที่สำคัญในวัฏจักรยูเรียของสัตว์ 

**การสังเคราะห์**
ซิทรูลีนสังเคราะห์มาจากornithine และ carbamoyl phosphate ซึ่งเป็นปฏิกิริยากลางในวัฏจักรยูเรีย สร้างจากarginine ในรูปผลพลอยได้จากปฏิกิริยาที่เร่งโดยตระกูล NOS (NOS; EC 1.14.13.39). Arginine จะถูกออกซิไดส์ไปเป็น N-hydroxyl-arginine แล้วจะถูกเปลี่ยนต่อไปเป็น citrulline โดยปล่อยไนตริกออกไซด์

**การทำงาน**
ซิทรูลีนไม่ได้เป็นกรดอะมิโนที่ถูกกำหนดด้วยรหัสพันธุกรรม แต่โปรตีนหลายชนิดมีซิทรูลีน ซึ่งเป็นผลมาจากการดัดแปลงหลังทรานสเลชัน ซิทรูลีนเหล่านี้เกิดจากการทำงานของ กลุ่มของเอนไซม์ peptidylarginine deiminases (PADs) ที่เปลี่ยน arginine ไปเป็นซิทรูลีน โดยกระบวนการcitrullination หรือ deimination โปรตีนที่มีซิทรูลีน ได้แก่ โปรตีนในไมอีลิน (myelin basic protein) (MBP) filaggrin และโปรตีนฮิสโตนหลายตัว ในขณะที่ fibrin และ vimentin จะเกิด citrullination ระหว่างการตายของเซลล์และการอักเสบของเนื้อเยื่อ 
ผู้ป่วยโรครูมาตอยด์จะตรวจพบแอนติบอดีต่อโปรตีนที่มีซิทรูลีน แม้ว่าจุดกำเนิดของระบบภูมิคุ้มกันยังไม่ทราบแน่ชัด การตรวจพบแอนติบอดีของโปรตีนหรือเปบไทด์ที่มีซิทรูลีน มีประโยชน์มากในการวินิจฉัยผู้ป่วยรูมาตอยด์
มีรายงานว่า ซิทรูลีนพบในเส้นเลือดที่ผ่อนคลายด้วย  การตรวจพบซิทรูลีน ในระบบไหลเวียนเลือดในมนุษย์เป็น biomarker การทำงานของลำไส้ 

**แหล่งที่มา**
ซิทรูลีนมีขายในรูปของ citrulline malate เพื่อใช้เป็นอาหารสำหรับนักกีฬา เพื่อลดความเหนื่อยอ่อนของกล้ามเนื้อ แตงโมจัดเป็นแหล่งที่พบ citrulline ในธรรมชาติได้มากที่สุด

**อ้างอิง**
หมวดหมู่:กรดอะมิโน
หมวดหมู่:ยูเรีย
หมวดหมู่:วัฏจักรยูเรีย
บีโอไอแฟร์

บีโอไอแฟร์ (BOI FAIR) เป็นมหกรรมแสดงนิทรรศการที่ยิ่งใหญ่ที่สุดในประเทศไทย จัดโดย สำนักงานคณะกรรมการส่งเสริมการลงทุน หรือ บีโอไอ โดยมีวัตถุประสงค์เพื่อแสดงศักยภาพของอุตสาหกรรมไทย ตลอดจนเทคโนโลยีและนวัตกรรมอันจะเป็นประโยชน์ต่อการเพิ่มประสิทธิภาพ และการพัฒนาความสามารถในการแข่งขันของภาคอุตสาหกรรมในอนาคต

**การแสดงนิทรรศการ**
บีโอไอแฟร์ 95 จัดขึ้นเพื่อเฉลิมฉลองในโอกาสที่พระบาทสมเด็จพระเจ้าอยู่หัว รัชกาลที่๙ ทรงครองสิริราชสมบัติครบ 50 ปี และเพื่อให้ประชาชนชาวไทยได้เห็นถึงความยิ่งใหญ่และศักยภาพของภาคอุตสาหกรรมไทยต่อการเป็นฐานการการลงทุน การผลิตและการพัฒนาสินค้าที่สำคัญของโลก  17 – 26 กุมภาพันธ์ พ.ศ. 2538 บนพื้นที่กว่า 400 ไร่ บริเวณท่าเรือแหลมฉบัง จังหวัดชลบุรี โดยได้รับการตอบสนองจากผู้เข้าร่วมชมงานทั่วประเทศ จนต้องขยายระยะเวลาการจัดงานเพิ่มขึ้นอีก 2 วัน โดยสิ้นสุดงานในวันที่ 28 กุมภาพันธ์  พ.ศ. 2538
บีโอไอแฟร์ 2000 จัดขึ้นระหว่างวันที่ 3 - 13 กุมภาพันธ์ พ.ศ. 2543 ที่ศูนย์แสดงสินค้าและการประชุม อิมแพคเมืองทองธานี เพื่อเฉลิมฉลองในโอกาสที่พระบาทสมเด็จพระเจ้าอยู่หัว รัชกาลที่ ๙ ทรงเจริญพระชนมพรรษา 72 พรรษา ในปี พ.ศ. 2542 รวมทั้งเพื่อสร้างความเชื่อมั่นในการลงทุนในประเทศไทยให้ประจักษ์แก่สายตาชาวโลก
บีโอไอแฟร์ 2011 ซึ่งจะจัดขึ้นในวันที่ 5 - 20 มกราคม พ.ศ. 2555 ที่ ทะเลสาบ เมืองทองธานี ภายใต้แนวคิด รวมพลังน้ำใจ “โลกสดใส ไทยยั่งยืน” หรือ “Going Green for the Future” เพื่อร่วมเฉลิมพระเกียรติพระบาทสมเด็จพระเจ้าอยู่หัว รัชกาลที่ ๙ เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 โดยมีวัตถุประสงค์เพื่อแสดงศักยภาพของอุตสาหกรรมไทย ตลอดจนเทคโนโลยีและนวัตกรรมอันจะเป็นประโยชน์ต่อการเพิ่มประสิทธิภาพ และการพัฒนาความสามารถในการแข่งขันของภาคอุตสาหกรรมในอนาคต

**ดูเพิ่ม**
 เอ็กซ์โป

**แหล่งข้อมูลอื่น**
  บีโอไอแฟร์ date=2011-04-26 
หมวดหมู่:งานจัดแสดง
สปอร์ตซิตี

สปอร์ตซิตี จากภาพคือ สนามกีฬาซิตีออฟแมนเชสเตอร์ (ซ้าย) และ แมนเชสเตอร์เวโลโดรม (ขวา)
สปอร์ตซิตี (Sportcity) เป็นย่านการกีฬาของเมืองแมนเชสเตอร์ เคยใช้ในการจัดการแข่งขันกีฬาเครือจักรภพ 2002 ตั้งอยู่ทางตะวันออกของเมืองแมนเชสเตอร์ ห่างจากซิตีเซนเตอร์ของแมนเชสเตอร์ไม่ถึงไมล์ เดิมเป็นเขตอุตสาหกรรม รวมถึงเคยเป็นเหมืองร้างแบรดฟอร์ดโคลเลียรี
อาคารที่ใหญ่ที่สุดของสปอร์ตซิตี คือสนามกีฬาซิตีออฟแมนเชสเตอร์ ที่สร้างขึ้นสำหรับใช้ในกีฬาเครือจักรภพ 2002 ปัจจุบันเป็นสนามกีฬาเหย้าของสโมสรฟุตบอลแมนเชสเตอร์ซิตี เป็นหนึ่งในสนามฟุตบอลที่ใหญ่ที่สุดในอังกฤษ นอกจากนั้นยังมีแมนเชสเตอร์เวโลโดรม เป็นสำนักงานของสมาคมจักรยานอังกฤษ (British Cycling) และมีสนามกีฬาแห่งชาติบีเอ็มเอกซ์อารีนา (National Indoor BMX Arena) ที่สร้างเสร็จในปี ค.ศ. 2011 สปอร์ตซิตียังมีศูนย์การแข่่งสควอชแห่งชาติและแมนเชสเตอร์รีเจียนนอลอารีนาสำหรับแข่งกรีฑา ในอนาคตแมนเชสเตอร์ซิตีจะลงทุน 50 ล้านปอนด์ในการพัฒนาศูนย์ฝึกสอนและศูนย์สันทนาการ

**อ้างอิง**
หมวดหมู่:แมนเชสเตอร์
คังโจ

คังโจ (964-1010) ขุนนางผู้ซื่อสัตย์ต่อ ราชวงศ์โครยอ จนวาระสุดท้ายของชีวิตเกิดมื่อปี ค.ศ. 964 หลังจากที่ คังกัมชัน เจ้ากรมกลาโหมได้ขึ้นเป็นอัครมหาเสนาบดีแทน ซอฮุย คังโจจึงได้รับแต่งตั้งให้เป็นเจ้ากรมกลาโหมสืบต่อมา

**ก้าวขึ้นสู่อำนาจ**
หลังจากที่ คิมชียัง พระสวามีใหม่ของ พระพันปีชอนชู พระราชมารดาของพระเจ้ามกจงพยายามจะปลงพระชนม์ พระเจ้ามกจง และยกบุตรชายของตนที่เกิดกับพระพันปีให้ขึ้นเป็นพระราชาองค์ต่อไปพระเจ้ามกจงจึงตัดสินพระทัยเรียกตัวคังโจที่เป็นแม่ทัพชายแดนด้านเหนือมาปราบปรามคิมชียังและพรรคพวกจนสำเร็จพระเจ้ามกจงจึงแต่งตั้งคังโจเป็นเจ้ากรมกลาโหมแทนคังกัมชัน

**สงครามกับเหลียวและวาระสุดท้ายของชีวิต**
หลังจากที่พระเจ้ามกจงสละราชสมบัติและถูกปลงพระชนม์เมื่อปี ค.ศ. 1008 อีก 2 ปีต่อมาคือในฤดูใบไม้ร่วงปี ค.ศ. 1010 จักรพรรดิเหลียวเซิ่งจง ยกกองทัพจำนวนหลายแสนมาโจมตีโครยอ พระเจ้าฮย็อนจง พระราชาที่ครองราชย์สืบต่อจากพระเจ้ามกจงก่อนที่จะหนีลงใต้โปรดให้คังโจยกกองทัพออกไปต้านกองทัพเหลียวแต่ด้วยกำลังทหารที่น้อยกว่ากองทัพโครยอจึงพ่ายแพ้และคังโจก็ได้ถูกจับเป็นเชลยเหลียวเซิ่งจงได้บังคับคังโจให้สวามิภักดิ์ต่อเหลียวแต่คังโจม่ยอมเขาจึงถูกประหารในที่สุดขณะอายุได้เพียง 44 ปีเท่านั้น
หมวดหมู่:ขุนนางเกาหลี
หมวดหมู่:บุคคลในยุคราชวงศ์โครยอ
หมวดหมู่:ตัวละครในชอนชู หัวใจเพื่อแผ่นดิน
แม่น้ำพุมดวง

แม่น้ำพุมดวง หรือ แม่น้ำคีรีรัฐ เป็นแม่น้ำสายสำคัญทางด้านตะวันตกของจังหวัดสุราษฎร์ธานี ประเทศไทย มีต้นกำเนิดจากต้นน้ำเกิดจากเทือกเขา  ระหว่างจังหวัดพังงากับจังหวัดสุราษฎร์ธานีที่อำเภอพนม และไหลมาบรรจบกับแม่น้ำตาปี อำเภอพุนพิน จังหวัดสุราษฎร์ธานี

**ประวัติ**
ชื่อแม่น้ำพุมดวงหรือแม่น้ำคีรีรัฐเพราะมีต้นกำเนิดอยู่ในเขตอำเภอคีรีรัฐนิคม (ปัจจุบันอยู่ในเขตอำเภอพนม) ซึ่งเกิดจากคลองสกและคลองพนมอยู่ในเขตอำเภอพนม คลองพระแสงอยู่ในเขตอำเภอบ้านตาขุน คลองยันอยู่ในเขตอำเภอวิภาวดี จุดที่คลองสกและคลองแสงมาบรรจบกันเรียกว่าแม่น้ำพุมดวง อยู่ในเขตอำเภอพนม จังหวัดสุราษฎร์ธานี

**คลองสาขา**
แม่น้ำพุมดวงเกิดจากลำน้ำหลายลำน้ำไหลมาบรรจบกันจากทิวเขาภูเก็ตในอำเภอพนม ไหลผ่านอำเภอพนม อำเภอบ้านตาขุน อำเภอคีรีรัฐนิคม อำเภอพุนพิน ไหลมาบรรจบกับแม่น้ำตาปี ที่อำเภอพุนพิน แม่น้ำพุมดวงมีความยาวทั้งหมดประมาณ 80 กิโลเมตร มีคลองสาขาที่สำคัญ 4 สาย ได้แก่- คลองสก ต้นน้ำอยู่ในเขตอุทยานแห่งชาติเขาสก ตำบลคลองศก อำเภอพนม ไหลมารวมกับคลองแสงที่ ตำบลต้นยวน อำเภอพนม กลายเป็นแม่น้ำพุมดวง มีความยาวประมาณ 45 กิโลเมตร- คลองพนม ต้นน้ำอยู่ในอุทยานแห่งชาติคลองพนม ตำบลพลูเถื่อน อำเภอพนม ไหลมารวมกับคลองสกทางฝั่งซ้ายในตำบลพนม อำเภอพนม มีความยาวประมาณ 40 กิโลเมตร- คลองพระแสง ต้นน้ำอยู่ในเขตรักษาพันธ์สัตว์ป่าคลองพระแสง และอุทยานแห่งชาติเขาสก ตำบลเขาพัง อำเภอบ้านตาขุน ไหลมารวมกับคลองสกที่ ตำบลพระแสง อำเภอบ้านตาขุน กลายเป็นแม่น้ำพุมดวง มีความยาวประมาณ 35 กิโลเมตร - คลองยัน ต้นน้ำอยู่ในเขตอุทยานแห่งชาติแก่งกรุงและเขตรักษาพันธ์สัตว์ป่าคลองยัน ตำบลตะกุกเหนือ อำเภอวิภาวดี ไหลมารวมกับแม่น้ำพุมดวงที่ ตำบลย่านยาว อำเภอคีรีรัฐนิคม มีความยาวประมาณ 70 กิโลเมตร

**อ้างอิง**
พุมดวง
หมวดหมู่:คอคอดกระ
หมวดหมู่:อำเภอพนม
หมวดหมู่:อำเภอบ้านตาขุน
หมวดหมู่:อำเภอคีรีรัฐนิคม
หมวดหมู่:อำเภอพุนพิน
ฆาตกรรมยกเกาะ

ฆาตกรรมยกเกาะ (And Then There Were None) เป็นนวนิยายแนวลึกลับของนักเขียนชาวอังกฤษ อกาธา คริสตี ซึ่งเธออธิบายว่าเป็นหนังสือที่เขียนยากที่สุดในบรรดาหนังสือของเธอ เผยแพร่ครั้งแรกในสหราชอาณาจักรโดย Collins Crime Club เมื่อวันที่ 6 พฤศจิกายน ค.ศ. 1939 ในชื่อ Ten Little Niggersตามชื่อเพลงประสานเสียงของเด็กซึ่งใช้เป็นโครงเรื่องหลัก แต่ภายหลังเปลี่ยนเป็น And Then There Were None ตามวรรคสุดท้ายของเพลง Ten Little Indians  เป็นเรื่องราวของคน 10 คนที่มารวมตัวกันบนเกาะตามคำเชิญของคนลึกลับนาม "อ.น. โอเว่น" และหลังจากนั้นคนทั้งหมดก็ทยอยตายไปทีละคนจนหมด นวนิยายเรื่องนี้เป็นหนึ่งในนวนิยายที่ประสบความสำเร็จของคริสตี ถูกนำไปดัดแปลงเป็นละครเวที ภาพยนตร์และละครโทรทัศน์

**อ้างอิง**
หมวดหมู่:วรรณกรรมในปี พ.ศ. 2482
หมวดหมู่:วรรณกรรมที่สร้างเป็นภาพยนตร์
หมวดหมู่:ข้อโต้เถียงการตั้งชื่อ
ปากใบ

ปากใบ (stomata) คือรูที่อยู่ระหว่างเซลล์คุม (guard cell) ที่ควบคุมการเปิดปิดของปากใบ ปากใบมีหน้าที่เป็นทางเข้าออกของน้ำและคาร์บอนไดออกไซด์ซึ่งปากใบของพืชส่วนใหญ่อยู่ล่างผิวใบเพราะพืชสังเคราะห์ด้วยแสงได้ดีในช่วงที่มีแสงแดดมาก ปากใบจึงต้องอยู่ด้านล่างเพื่อป้องกันการสูญเสียน้ำออกทางปากใบ นอกจากนี้ ผิวใบด้านบนยังมี ไขมันเคลือบอยู่หนาแน่นซึ่งช่วยลดการคายน้ำออกจากทางปากใบได้
หมวดหมู่:สรีรวิทยาของพืช
หมวดหมู่:กายวิภาคศาสตร์ของพืช
โทกูงาวะ อิเอโมจิ

โทกูงาวะ อิเอโมจิ (Tokugawa Iemochi; 17 กรกฎาคม ค.ศ. 1846 – 29 สิงหาคม ค.ศ. 1866) เป็นโชกุนคนที่ 14 แห่งรัฐโชกุนโทกูงาวะของประเทศญี่ปุ่นที่ดำรงตำแหน่งใน ค.ศ. 1858 ถึง 1866 ในสมัยของเขาต้องเผชิญภัยภายในที่เป็นผลจาก "การเปิดประเทศ" ญี่ปุ่นสู่ชาติตะวันตก สมัยของเขายังพบเห็นการเสื่อมถอยของรัฐโชกุน
อิเอโมจิเสียชีวิตใน ค.ศ. 1866 และฝังที่โซโจจิ ชื่อทางธรรมของเขาคือ ชมเมียวอิง

**ครอบครัว**
 พ่อ: โทกูงาวะ นาริยูกิ (1801–1846)- แม่: จิตสึโจอิง (1821–1904)- พ่อบุญธรรม:
** โทกูงาวะ นาริกัตสึ (1820–1849)
** โทกูงาวะ อิเอซาดะ- แม่บุญธรรม: เท็นโชอิง- ภรรยา: เจ้าหญิงชิกาโกะ คาซุโนะมิยะ- นางสนม:
** โอยูริ โนะ คาตะ (1850–1880) ภายหลังเป็น โชโกะ-อิง
** โอฮินะ โนะ คาตะ (1846–1862) ธิดาในชิมาซุ ทาดาฟูยุ และหลานสาวของเท็นโชอิง- บุตรบุญธรรม:
**โทกูงาวะ โมจิตสึงุ
**โทกูงาวะ อิเอซาโต

**อ้างอิง**

**ข้อมูล**
Rekishi Dokuhon Jan. 2006 issue: Tokugawa Shōgun-ke to Matsudaira Ichizoku
*Tokugawa Iemochi to sono jidai: wakaki shōgun no shōgai 徳川家茂とその時代: 若き将軍の生涯. Tokyo: Tokugawa kin'en zaidan 徳川記念財団, 2007.- Totman, Conrad. (1980).   The Collapse of the Tokugawa Bakufu, 1862–1868. Honolulu: University of Hawai'i Press.  978-0-8248-0614-9

**แหล่งข้อมูลอื่น**
  Digitized woodblock print:  Shogun Iemochi in procession towards Kyoto in Bunkyū 3 date=2007-12-06 

หมวดหมู่:โชกุน
หมวดหมู่:การฟื้นฟูสมัยเมจิ
หมวดหมู่:ตระกูลโทะกุงะวะ
หมวดหมู่:บุคคลในยุคเอะโดะ
หมวดหมู่:โชกุนโทกูงาวะ
แตงกวาอาร์มีเนีย

แตงกวาอาร์มีเนีย (Armenian cucumber; acur; Cucumis melo var. flexuosus) เป็นพืชที่มีผลยาว ผอมและมีรสชาติคล้ายแตงกวา แต่เป็นสายพันธุ์หนึ่งของแตงไทย (C. melo) ซึ่งเป็นสปีชีส์ที่ใกล้เคียงกับแตงกวา (C. sativus) บางครั้งเรียกว่า แตงกวายาว แตงกวางู แตงงู  ในอินเดียเรียก kakri ในอียิปต์เรียก Atta  ในโมร็อกโกเรียก feggous หรือ fakkous ในไซปรัสเรียก φακούσι  แต่เป็นพืชคนละชนิดกับบวบ (Trichosanthes spp.)เปลือกของพืชชนิดนี้บาง สีเขียวอ่อน ไม่มีรสขม  
แตงกวาอาร์มีเนียที่วางขายในแคลิฟอร์เนีย
ต้นแตงกวาอาร์มีเนียยาวประมาณ 30 - 36 นิ้วเจริญไปตามดินหรือมีค้างชอบบริเวณที่มีแดดจัดตลอดทั้งวัน ผลยาว 12-15 นิ้ว ในตะวันออกกลางมีแตงกวาอาร์มีเนียดองขายในชื่อ  "Pickled Wild Cucumber"

**อ้างอิง**

**แหล่งข้อมูลอื่น**
 : Plants for a Future database-  Fact sheet from the University of Florida (with photo) date=2007-02-26 
หมวดหมู่:วงศ์แตง
หมวดหมู่:ผัก
หมวดหมู่:ผลไม้
ฮงคยองจู

ฮงคยองจู (홍경주,?~20 มิถุนายน 2064) เป็นบุตรชายของฮงนิม อดีตขุนนางผู้ใหญ่ในรัชกาล พระเจ้าซ็องจง เหตุการณ์คราวโค่นราชบัลลังก์ย็อนซันกุน เมื่อปี พ.ศ. 2049 ฮงคยองจูดำรงตำแหน่งเสนาธิการทหารต่อมาทำความดีความชอบจนได้เลื่อนเป็นขุนนางขั้น 1 มีฉายาว่า ใต้เท้านัมยาง ใต้เท้านัมยางเป็นพระบิดาของพระสนมฮีบินหนึ่งในสามพระสนมเอกของพระเจ้าชุงจง และเป็นพระอัยกาขององค์ชายกึมวอนและองค์ชายพงซอน แต่ต่อมาทำความผิดจึงถูกพระเจ้าชุงจงไล่ออกจากตำหนักโดยให้คลานอย่างสุนัขหลังจากนั้นใต้เท้านัมยางจึงมิกล้าเข้าเฝ้าอีกเลยแต่มีเหตุให้ใต้เท้านัมยางต้องเข้าเฝ้าแต่ยังมิทันขึ้นเสลี่ยงใต้เท้านัมยางก็ถึงแก่อสัญกรรมด้วยโรคชราเมื่อวันที่ 20 มิถุนายน พ.ศ. 2064
หมวดหมู่:ขุนนางเกาหลี
หมวดหมู่:ชาวโชซ็อน
หมวดหมู่:ตัวละครในบัลลังก์จอมนาง
ไนน์ตี้ช็อค เตลิดเปิดโลง

ไนน์ตี้ช๊อค เตลิดเปิดโลง เป็นหนังไทยแนวตลก,แอคชั่น,สยองขวัญจาก ไฟว์สตาร์ โปรดักชั่น ออกฉายครั้งแรกเมื่อวันที่ 6 มิถุนายน 2540 นำแสดงโดย กพล ทองพลับ,พัสสน ศรินทุ,อรุณ ภาวิไล,สุทธิพงษ์ วัฒนจัง และ เจมี่ บูเฮอร์

**เนื้อเรื่องย่อ**
เป็นเรื่องราวของ ตุ้ย และ เจน คู่รักนักศึกษาที่ต้องเข้าไปท้าผีร่วมกับ อู๊ด ทอมบอย,เมจิ แฟนของอู๊ด,บอย คองโก และ โก้พลิ้ว ณ ราชบุรี สองพิธีกรภาคสนามที่เนอร์สเซอรีร้างและที่นี่ทำให้พวกเขาและเธอได้พบกับผีเด็กและโจรปล้นธนาคารต่อมาป๋อง กพลได้เข้ามาช่วยเหลือทั้งหมดจนสามารถหนีรอดจากผีเด็กและโจรได้สำเร็จ

**นักแสดง**
 กพล ทองพลับ - ป๋อง- พัสสน ศรินทุ - ตุ้ย- เจมี่ บูเฮอร์ - จอย- รัฐพงษ์ เตโชชัชวาล - บอย คองโก้- พงศกร พลายเพ็ชร - โก้พลิ้ว ณ ราชบุรี- อโณมา ศรัณย์ศิขริน(เมกูมิ ยามากูจิ) - เมจิ- ประภาพร สุวรรณโชติ - อู๊ด- สมเกียรติ คุณานิธิพงศ์ - ผู้จัดการสถานี- สุทธิพงษ์ วัฒนจัง - ชาย- อรุณ ภาวิไล - จ่าสมหมาย- ธีระวัฒน์ ทองจิตติ - จ่าทองดี- รวิน ชุมเกษียร - โจร- หลักเขต วสิกชาติ - โจร- จุฬาลักษณ์ อิสมาโลน - จุ๊บแจง (พยาบาลที่มาเล่าเรื่องผี)- สุรัญญา ธรรมสุนทร - เอ๋ แวมไพร์- ประภาพรรณ ตันตระกูล - (รับเชิญ)

**เพลงประกอบภาพยนตร์**
 เพลง ไม่ต้องกลัว ขับร้อง ธรรพ์ณธร ปาลกะวงศ์ ณ อยุธยา- เพลง อย่า (คิดไปเอง) ขับร้อง ธรรพ์ณธร ปาลกะวงศ์ ณ อยุธยา- เพลง บ้าไป ขับร้อง First gang- เพลง คิดไปเอง ขับร้อง First gang
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2540
หมวดหมู่:ภาพยนตร์ไทยในคริสต์ทศวรรษ 1990
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ภาษาไทย
หมวดหมู่:ภาพยนตร์ภาษาไทยในคริสต์ทศวรรษ 1990
มวยสากลสมัครเล่นชิงถ้วยพระราชทานคิงส์คัพ

มวยสากลสมัครเล่นชิงถ้วยพระราชทานคิงส์คัพ (King's Cup Amateur International Boxing Tournament : King's Cup) เป็นการแข่งขันมวยสากลสมัครเล่นระหว่างประเทศ โดยจัดขึ้นที่ประเทศไทย เพื่อชิงถ้วยพระราชทานคิงส์คัพจากพระบาทสมเด็จพระมหาภูมิพลอดุลยเดชมหาราช บรมนาถบพิตร เริ่มจัดครั้งแรกในปี พ.ศ. 2521 และมีการจัดต่อเนื่องทุกปี

**ประวัติ**
ในช่วงที่ประเทศสิงคโปร์เป็นเจ้าภาพจัดการแข่งขันกีฬาซีเกมส์ ครั้งที่ 7 ซึ่งจัดขึ้นใน พ.ศ. 2516 ศาสตราจารย์ดอกเตอร์ อัลวาร์ ชอร์ดี้ ซึ่งดำรงตำแหน่งเลขาธิการสมาคมมวยสากลสมัครเล่นนานาชาติในขณะนั้น ได้พบกับ พันเอก อนุ รมยานนท์ ซึ่งเป็นอดีตนายกสมาคมมวยสากลสมัครเล่นแห่งประเทศไทย ซึ่งก่อให้เกิดแนวคิดในการจัดการแข่งขันมวยสากลสมัครเล่นในเอเชีย อันเป็นที่ยอมรับในระดับสากล โดยการจัดการแข่งขันจะต้องไม่ซ้อนกับการแข่งขันรายการใดๆที่เกิดขึ้นในเอเชีย
จากการพูดคุยดังกล่าว ศาสตราจารย์ดอกเตอร์ อัลวาร์ ชอร์ดี้ ได้เสนอแนวคิดให้ประเทศไทยเป็นเจ้าภาพจัดการแข่งขันรายการหนึ่ง จากเหตุผลว่าประเทศไทย มีความเหมาะสมมากที่สุดทั้งในการเดินทาง หลังจากนั้น พ.อ.อนุ รมยานนท์ ก็ได้ประชุมหารือกับคณะกรรมการบริหารสมาคมมวยสากลสมัครเล่นแห่งประเทศไทย โดยได้รับการตอบรับและอนุมัติจากที่ประชุม ให้มีการจัดการแข่งขันมวยสากลสมัครเล่นนานาชาติขึ้นรายการหนึ่ง และเริ่มจัดครั้งแรกในปี พ.ศ. 2521
หลังจากตกลงถึงการจัดแข่งขัน พ.อ.อนุ รมยานนท์ ได้มีแนวคิดในการขอพระราชทานถ้วยรางวัลจากพระบาทสมเด็จพระเจ้าอยู่หัว และพระบาทสมเด็จพระเจ้าอยู่หัวก็ได้พระราชทางถ้วยรางวัลดังกล่าวให้แก่สมาคมมวยสากลสมัครเล่นแห่งประเทศไทยดังกล่าว ส่งผลให้เกิดรายการแข่งขันที่มีชื่อว่า "คิงส์คัพ" ในเวลาต่อมา

**ถ้วยรางวัล**
ถ้วยรางวัลพระราชทานมีลักษณะแบบศิลปะไทยเดิม ความสูงจากฐานถึงยอด 28 นิ้ว กว้าง 8 นิ้ว และมีพระปรมาภิไธยของพระบาทสมเด็จพระเจ้าอยู่หัวจารึกที่ถ้วยรางวัล โดยพระบาทสมเด็จพระเจ้าอยู่หัวรัชกาลที่ 9 พระราชทานถ้วยรางวัลให้แก่สมาคมมวยสากลสมัครเล่นจำนวน 2 ถ้วย สำหรับมอบให้แก่นักกีฬายอดเยี่ยม และทีมที่ชนะเลิศการแข่งขัน โดยในขณะนั้น พระองค์จะเป็นผู้พระราชทานรางวัลด้วยพระองค์เอง หรือให้องคมนตรีเป็นผู้แทนพระองค์
มวยสากลสมัครเล่นชิงถ้วยพระราชทานคิงส์คัพจัดแข่งขันปีละครั้ง โดยการแข่งขันได้การรับรองจากสหพันธ์มวยสากลสมัครเล่นนานาชาติ และเป็นการแข่งขันรายการใหญ่รายการหนึ่งของวงการมวยสากล

**ผลการแข่งขัน**
สมรักษ์ คำสิงห์ เป็นผู้ชนะการแข่งขันมวยสากลสมัครเล่นชิงถ้วยพระราชทานคิงส์คัพ ครั้งที่ 25 ซึ่งจัดขึ้นใน พ.ศ. 2545 

**ดูเพิ่ม**
 มวยสากลสมัครเล่นนานาชาติชิงแชมป์ประเทศไทย

**อ้างอิง**

**แหล่งข้อมูลอื่น**
  การแข่งขันมวยสาลสมัครเล่นชิงถ้วยพระราชทานคิงส์คัพfix-attempted=yes -  ผลการแข่งขันมวยสาลสมัครเล่นชิงถ้วยพระราชทาน ปี 2553
มวยสากลสมัครเล่น
มวยสากลสมัครเล่น
หมวดหมู่:มวยสากลสมัครเล่น
หมวดหมู่:การแข่งขันมวยสากลสมัครเล่นนานาชาติที่ประเทศไทยเป็นเจ้าภาพ
ทีดับบลิวสตีล

นาฬิกาทีดับบลิวสตีล
ทีดับบลิวสตีล (TW Steel) เป็นผู้ผลิตนาฬิกาเนเธอร์แลนด์ ซึ่งเป็นที่รู้จักในภาพลักษณ์ของนาฬิกากับโครโนกราฟขนาดใหญ่ บริษัทก่อตั้งขึ้นใน ค.ศ. 2005 โดยทีมสองพ่อลูกที่มีชื่อว่า ยอดี และ ตง โคเบเลนส์ ในฮอลแลนด์

**ประวัติ**
บริษัทได้ก่อตั้งขึ้นในปี ค.ศ. 2005 โดย ยอดี โคเบเลนส์ พร้อมกับ ตง โคเบเลนส์ ผู้เป็นบิดาของเขา และพวกเขาเพิ่งฉลองครบรอบการก่อตั้ง 5 ปี ในวันที่ 10 มิถุนายน ค.ศ. 2010 ที่เดอะบลูมมิงเดลคลับในบลูเมงดาล ประเทศฮอลแลนด์
ทีมสองพ่อลูกมีประวัติด้านนาฬิกาโดยเริ่มขึ้นใน ค.ศ. 1980 เมื่อ ตง ได้เป็นผู้จัดจำหน่าย เรย์มอนด์ เวล และ มอริส ลาครัวซ์ ในภูมิภาคเบเนลักซ์ นี้คือช่วงที่ ตง เริ่มต้นการออกแบบนาฬิกาสั่งพิเศษสำหรับสายการบินเคแอลเอ็ม และมาร์ตินแอร์
ตง ได้เดินทางไปเพื่อเปิดตัวและประชาสัมพันธ์บริษัท ที่สร้างแคมเปญสำหรับกลุ่มสวอตช์ในประเทศเบเนลักซ์ก่อนที่จะทำการขายบริษัทนี้สำหรับการออกแบบและตลาดของนาฬิกาสวิสขนาดเล็กซึ่งเป็นที่นิยมในประเทศฮอลแลนด์และยุโรป จากนั้น ใน ค.ศ. 2005 ทีดับบลิวสตีลก็ถือกำเนิดขึ้นพร้อมกับการเป็นซีอีโอของ ยอดี้ ผู้เป็นบุตรชาย

**การให้การสนับสนุน**
ทีดับบลิวสตีลมีทูตตราสินค้าหลายราย ดังเช่น เดวิด คูลธาร์ด และ ดาริโอ ฟรานชิตติ ผู้ซึ่งเห็นเป็นประจำในการสวมใส่ผ่านทางหน้าจอโทรทัศน์และมีส่วนร่วมในหลายกิจกรรมส่งเสริมการจำหน่าย ทีดับบลิวสตีลยังเป็นผู้สนับสนุนในทีม 2010 เรโนลต์ เอฟ1 

**อ้างอิง**

**แหล่งข้อมูลอื่น**
หมวดหมู่:ยี่ห้อนาฬิกาข้อมือ
หมวดหมู่:บริษัทที่ก่อตั้งในปี พ.ศ. 2548
คณะกรรมการ

ไฟล์:GNT-Committee.jpg|thumb|คณะกรรมการพันธสัญญาใหม่ภาษากรีก โดยสหสมาคมพระคริสตธรรม (ประมาณ ค.ศ. 1980)
คณะกรรมการ (ถ้าหมายถึงคนเดียวจะเรียกว่า กรรมการ) เป็นสมัชชาปรึกษาหารือ (deliberative assembly) ของบุคคลกลุ่มเล็ก ๆ กลุ่มหนึ่ง ซึ่งโดยปกติจะอยู่ภายใต้บังคับบัญชาของสมัชชาหรือองค์กรอื่นที่ใหญ่กว่า คณะกรรมการระดับสูงสุดอาจเรียกว่า คณะกรรมาธิการ คณะกรรมการมีหน้าที่หลายอย่างแตกต่างกันไปตามวัตถุประสงค์ของการก่อตั้ง อาทิ- การกำกับดูแล - การมีส่วนร่วมในการตัดสินใจของสมาชิกทุกคนในองค์กร อาจยากเกินกว่าจะควบคุมได้และส่งผลกระทบโดยรวมต่อองค์กร ดังนั้นคณะกรรมการคณะหนึ่งจะถูกก่อตั้งขึ้นเป็นตัวแทนของสมาชิกทั้งมวล (ซึ่งอาจเรียกว่าคณะผู้บริหารหรือคณะกรรมการบริหาร) เพื่อให้อำนาจตัดสินใจในเรื่องการปฏิบัติการหรือการใช้จ่ายเป็นต้น อำนาจของคณะกรรมการเช่นนั้นอาจถูกจำกัดหรือไม่จำกัดก็ได้ เมื่อตัดสินใจปฏิบัติการไปแล้วอาจเพิกถอนได้หรือไม่ได้ก็ได้ ตัวอย่างเช่น คณะกรรมการบริหารคณะหนึ่งได้ตัดสินใจทำสัญญากับบรรษัทอีกแห่งหนึ่ง การบังคับใช้สัญญาและการเพิกถอนสัญญาจะต้องอยู่ภายใต้ข้อกำหนดของกฎหมาย- การประสานงาน - บุคคลจากส่วนต่าง ๆ ขององค์กรอาจต้องปรึกษาหารือกันอย่างเป็นปรกติ เพื่ออภิปรายพัฒนาการในขอบข่ายงานของตน เพื่อนำเสนอหรือวิจารณ์โครงการให้เป็นไปตามนโยบายขององค์กร เพื่อวางแผนทางด้านการเงิน การตลาด เป็นต้น คณะกรรมการจึงเป็นศูนย์รวมของการประสานงานให้กับบุคคลเหล่านี้ และเมื่อคณะกรรมการมีขนาดใหญ่เกินไปอาจต้องแบ่งเป็นคณะกรรมการย่อย (หรือคณะอนุกรรมการ) เพื่อรับผิดชอบส่วนงานที่เป็นเฉพาะกิจมากขึ้น ตัวอย่างเช่น คณะกรรมการบริหารของบรรษัทขนาดใหญ่ อาจต้องมีคณะอนุกรรมการสอบบัญชี คณะอนุกรรมการการเงิน คณะอนุกรรมการบริหารค่าตอบแทน เป็นอาทิ- การวิจัยและการแนะนำ - บ่อยครั้งที่คณะกรรมการก่อตั้งขึ้นมาเพื่อวิจัยค้นคว้าและชี้แนะแนวทาง ให้กับโครงการหรือการเปลี่ยนแปลงที่มีศักยภาพหรือที่ได้วางแผนไว้ ตัวอย่างเช่น องค์กรหนึ่งซึ่งกำลังพิจารณาการลงทุนขนาดใหญ่ อาจจำเป็นต้องก่อตั้งคณะอนุกรรมการจากกลุ่มบุคคลกลุ่มหนึ่งที่เกี่ยวข้องหรือมีความรู้ความสามารถ เพื่อแจกแจงทางเลือก ข้อดีข้อเสีย และชี้แนะแนวทางที่ดีที่สุดให้กับคณะกรรมการบริหาร และเมื่อคณะอนุกรรมการดำเนินงานจนบรรลุผลแล้วก็จะยุบเลิกไป
หมวดหมู่:องค์การการเมือง
หมวดหมู่:งานจัดตั้ง
หมวดหมู่:งานเชิงสังคม
หมวดหมู่:การสื่อสารของมนุษย์
หมวดหมู่:ชมรม
หมวดหมู่:การจัดตั้งชุมชน
คณะกรรมการ
หมวดหมู่:สภานิติบัญญัติ
หมวดหมู่:การประชุม
หมวดหมู่:วิธีดำเนินการของรัฐสภา
หมวดหมู่:การสื่อสารทางการเมือง
ริงคาคิง

ริงคาคิง เป็นสมาคมมวยปล้ำอาชีพที่อยู่ในอินเดีย ซึ่งเป็นเจ้าของและดำเนินการโดย โทเทิลนอนสต็อปแอคเชินเรสต์ลิง หรือ ทีเอ็นเอ และการถ่ายทำโทรทัศน์สำหรับรายการสมาคมที่จะเริ่มต้นในเดือนธันวาคม ค.ศ. 2011 มีการสนับสนุนของ เอนเดโม และถูกกำหนดที่จะเปิดตัวในอินเดียเครือข่ายของสีในวันที่ 14 มกราคม ค.ศ. 2012

**อ้างอิง**

**แหล่งข้อมูลอื่น**
 Ring Ka King at IMDB.com
ทีปิกา ปาทุโกณ

ทีปิกา ปาทุโกณ (दीपिका पादुकोण; Deepika Padukone; เกิด 5 มกราคม ค.ศ. 1986) เป็นนักแสดงและนางแบบชาวอินเดีย เธอมักปรากฏตัวส่วนใหญ่ในภาพยนตร์ภาษาฮินดี ตลอดจนภาษาทมิฬและภาษากันนาดา เธอเป็นบุตรสาวของนักแบดมินตันที่มีชื่อว่า พราคัช ปาทุโกณ ซึ่งเธอได้เลือกที่จะประกอบอาชีพนักแสดง โดยไม่ได้ประกอบอาชีพนักกีฬา
นอกเหนือจากการแสดงแล้ว ทีปิกา ปาทุโกณ ยังเป็นทูตตราสินค้าที่โดดเด่น ดังเช่น ทิสโซต์, โซนี่ ไซเบอร์ช็อต, เนสกาแฟ รวมถึง คิงฟิชเชอร์แอร์ไลน์

**ชีวิตช่วงต้นและพื้นหลัง**
ทีปิกา ปาทุโกณ เกิดในโคเปนเฮเกน ประเทศเดนมาร์ก ครอบครัวของเธอย้ายไปอยู่ที่เบงคลูรู รัฐกรณาฏกะ ประเทศอินเดีย เมื่อเธออายุได้สิบเอ็ดเดือน บิดาของเธอชื่อ ประกาศ ปาทุโกณ ได้ลาออกจากการเป็นนักแบดมินตันที่มีชื่อเสียงระดับนานาชาติ และมารดาของเธอเป็นตัวแทนการท่องเที่ยว ทีปิกา ปาทุโกณ ยังมีน้องสาวหนึ่งคนซึ่งมีชื่อว่า อณิศา ซึ่งเกิดในวันที่ 2 กุมภาพันธ์ 1991 

**ผลงานภาพยนตร์**
 ค.ศ. 2007 โอม ศานติ โอม- ค.ศ. 2009 จอมยุทธ์โรตี บี้แดนมังกร รับบทเป็น ซาคิ/เหมียวเหมียว (ซูซี่)- ค.ศ. 2017 ทริปเปิ้ลเอ็กซ์ ทลายแผนยึดโลก รับบทเป็น เซเรน่า อังเกอร์

**อ้างอิง**

**แหล่งข้อมูลอื่น**
 id=2138653
หมวดหมู่:นักแสดงภาพยนตร์ชาวอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากเบงคลูรู
หมวดหมู่:นักแสดงอินเดีย
หมวดหมู่:บุคคลจากโคเปนเฮเกน
หมวดหมู่:ชาวกงกัณ
แม่แบบ:Visible anchor/doc

The template  inserts one or more HTML anchors in a page. Those locations can then be linked to using  syntax. Unlike Anchor, the first parameter will be visible text on the page.

**Examples**
1. 
 Visible as: foo
Linkable as:  from within the same article,  articlename#foo|... from other articles and from redirects.
2. The template can be used to create up to ten anchors with a single call. For example,
  
 Visible as: foo
Linkable as:,  and . 

**Limitations**
 Anchor names that contain # (hash),  (pipe), = (equal) will not work as expected. However, the latter can be worked around with ; a redirect with "=" in its name will link properly to an anchor with . Markup code such as  (superscript and subscript) cannot be used. Most other characters, including white space and punctuation, are not a problem.- The template can create a maximum of 10 anchors. Specifying more than 10 anchors will result in an error message.- Putting each anchor name on separate lines, for example
 
will probably not work as expected.- Anchor names should be unique on a page, and should not duplicate any heading titles. Therefore, visible anchor should not be used in section headers. Duplicate anchors won't work as expected since the #links go to the first anchor with that name. Duplicate anchors also result in invalid HTML, so you can check for duplicate anchors by consulting the W3C Markup Validation Service.

**See also**
 Anchor- Anchored list- Section- Shortcut
หมวดหมู่:แม่แบบจัดรูปแบบและฟังก์ชันวิกิพีเดีย
เลอา แซดู

เลอา แซดู (Léa Seydoux) ชื่อแรกเกิด นาตาลี มารี-เลอา แซดู เกิดวันที่ 1 กรกฎาคม ค.ศ. 1985 เป็นทั้งนักแสดงหญิงและนางแบบชาวฝรั่งเศส เธอเป็นหลานสาวของ เฌโรม แซดู ผู้เป็นประธานของพาเท และเป็นหลานสาวคนโปรดของ นีกอลา แซดู ซึ่งเป็นประธานและซีอีโอของโกมงต์
ใน ค.ศ. 2009 เธอได้รับการเสนอชื่อเข้าชิงรางวัล ซีซาร์อะวอร์ดสาขานักแสดงหญิงจรัสแสง สำหรับการแสดงของเธอในภาพยนตร์ ลาแบลแปร์ซอน เธอยังได้รับการแสดงในภาพยนตร์อเมริกันที่มีชื่อเสียงหลายเรื่อง ดังเช่น จอมโจรกู้แผ่นดินเดือด ของ ริดลี่ย์ สก็อตต์, คืนบ่มรักที่ปารีส ของวูดดี อัลเลน รวมถึง มิชชั่น:อิมพอสซิเบิ้ล ปฏิบัติการไร้เงา ของแบรด เบิร์ด
แซดู ได้รับการถ่ายภาพโดยช่างภาพแฟชั่นชั้นนำ ประกอบด้วย สตีเวน ไมเซล, มาริโอ โซเรนตี, เอเลน ฟอน อุนวอร์ธ และฌอง-เบ็บติสเตอ มองดีโน สำหรับนิตยสารต่างๆ ซึ่งได้แก่ โฟคปารี, นือเมโร, ดุบเบลอเว, โลฟีเซล และอนาเธอร์แมกกาซีน
ในปี ค.ศ. 2015 แซดูได้รับบทเป็นสาวบอนด์ใน Spectre ภาพยนตร์ชุดเจมส์ บอนด์ ลำดับที่ 24

**ผลงานภาพยนตร์และโทรทัศน์**

**อ้างอิง**

**แหล่งข้อมูลอื่น**
 2244205
หมวดหมู่:นักแสดงฝรั่งเศส
หมวดหมู่:นักแสดงภาพยนตร์ชาวฝรั่งเศส
หมวดหมู่:นางแบบฝรั่งเศส
หมวดหมู่:นักแสดงจากปารีส
โอมิยะ (ร้านค้า)

thumb
โอมิยะ (Ōmiya) เป็นชื่อร้านค้าในญี่ปุ่น

**โอมิยะบนถนนคาวารามาจิในเกียวโต**
โอมิยะบนถนนคาวารามาจิในเกียวโต เป็นสถานที่ลอบสังหารซากาโมโตะ เรียวมะ และนากาโอกะ ชินตาโร (ที่เรียกว่าอุบัติการณ์โอมิยะ) เป็นร้านขายซอสถั่วเหลืองที่มีประวัติศาสตร์ยาวนาน 
ร้านนี้บริหารงานโดยตระกูลอิงูจิซึ่งเป็นตระกูลสำคัญที่มีที่ดินซึ่งปัจจุบันคือชิโจคาวารามาจิว่ากันว่าเป็นสถานที่ที่เรียวมะและชินตาโรพักอยู่
โอมิยะได้ปิดกิจการไป ซึ่งลูกหลานของ ชินซูเกะเจ้าของร้านโอมิยะได้เคยทำซอสถั่วเหลืองออกจำหน่ายภายใต้ชื่อ 'คินชินเท็น' จนถึงต้นยุคโชวะ
สถานที่ที่ตั้งร้านในสมัยยุคบากูมัตสึนั้นอยู่ติดกับด้านเหนือของสถานที่ซึ่งมีเสาหินที่จารึกข้อความว่า 'ซากาโมโตะ เรียวมะ นากาโอกะ ไทโนจิ' ตั้งตระหง่านอยู่ในปัจจุบัน ว่ากันว่าเหตุที่เสาหินสร้างขึ้นบนที่ดินข้างเคียงเป็นเพราะไม่ได้รับการอนุมัติจากเจ้าของที่ดินในการก่อสร้างในปี ค.ศ. 1927
หลุมศพของตระกูลอิงูจิอยู่ที่วัด Konkaikōmyōji ฮิโรชิ อิงูจิ อดีตผู้พิพากษาเป็นทายาทของชินซูเกะ อิงูจิ

**อ้างอิง**
หมวดหมู่:เกียวโต
ปลาซิวแคระ

ปลาซิวแคระ เป็นสกุลของปลาน้ำจืดขนาดเล็กสกุลหนึ่ง ใช้ชื่อสกุลว่า Boraras (/บอรารัส/) อยู่ในวงศ์ปลาตะเพียน (Cyprinidae)
สกุลปลาซิวแคระนั้นถูกแยกออกมาจากสกุล Rasbora ในปี ค.ศ. 1993 โดยมอริส ก็อตลา นักมีนวิทยาชาวสวิส และชวลิต วิทยานนท์ นักมีนวิทยาชาวไทย โดยมีทั้งหมด 6 ชนิดในปัจจุบัน พบกระจายพันธุ์อยู่ทั่วไปในภูมิภาคเอเชียตะวันออกเฉียงใต้ ไปจนถึงหมู่เกาะต่าง ๆ ในอินโดนีเซีย
เป็นปลาที่มีขนาดลำตัวเล็กมาก โดยมีความยาวเฉลี่ยเพียง 1.3 เซนติเมตรเท่านั้น นิยมอยู่รวมกันเป็นฝูงเหมือนปลาซิวสกุลอื่น ๆ และบางครั้งอาจปะปนไปกับปลาซิวสกุลอื่นหรือสกุลเดียวกันแต่ต่างชนิดกันได้ มีลักษณะเด่น คือ ทุกชนิดจะมีสีบริเวณช่องท้อง และสามารถแบ่งออกได้เป็น 2 กลุ่มใหญ่ ๆ คือ กลุ่มที่มีลายจุดบนลำตัวและกลุ่มที่มีลายเส้นบนลำตัว ทุกชนิดนิยมเลี้ยงเป็นปลาตู้โดยเฉพาะในตู้ไม้น้ำ และสามารถเพาะขยายพันธุ์ในที่เลี้ยงได้

**การจำแนก**
กลุ่มที่มีลายจุด
*Boraras naevus Conway & Kottelat, 2011 
*Boraras maculatus (Duncker, 1904)
*Boraras micros Kottelat & Vidthayanon, 1993 
กลุ่มที่มีลายเส้น
*Boraras brigittae (Vogt, 1978) 
*Boraras merah (Kottelat, 1991) 
*Boraras urophthalmoides (Kottelat, 1991)

**อ้างอิง**

**แหล่งข้อมูลอื่น**
Boraras
หมวดหมู่:ปลาซิว
ไคเอ็นไต

ธงของไคเอ็นไต
ไคเอ็นไต (kaientai) เป็นบริษัทเดินเรือและพาณิชย์นาวีแห่งแรกของประเทศญี่ปุ่น ก่อตั้งขึ้นเมื่อปี ค.ศ. 1865 ที่ นางาซากิ โดย ซากาโมโตะ เรียวมะ โดยพัฒนามาจาก กลุ่มการค้าคาเมยามะ (亀山社中 - คาเมยามะชาชู) ซึ่งมีจุดประสงค์ทางการเมืองแอบแฝงคือการโค่นล้มระบอบโชกุน นอกจากไคเอ็นไตจะทำการค้าและเดินเรือแล้ว ก็ยังมีบทบาททางการเมืองอยู่เช่นเดิม ซึ่งแหล่งเงินทุนของบริษัทก็ได้มาจากแคว้นศักดินาซัตสึมะ แคว้นศักดินาโทซะ รวมทั้งกลุ่มนักธุรกิจและเศรษฐีในนะงะซะกิ  
หลังจากเรียวมะเสียชีวิตลงในปี ค.ศ. 1867 ไคเอ็นไตก็ยังมีผู้บริหารกิจการสืบต่อมาจนปิดกิจการลงในปี ค.ศ. 1868

**สมาชิกของไคเอ็นไต**
ไฟล์:Kaientai.jpg|thumb|250px|ส่วนหนึ่งของสมาชิกกลุ่มไคเอ็นไต ถ่ายเมื่อราวเดือนมกราคม ค.ศ. 1867 (จากซ้าย) นะงะโอะกะ เค็นคิชิ, มิโซะบุชิ ฮิโระโนะโจ, ซะกะโมะโตะ เรียวมะ, ยะมะโมะโตะ โคโด, ซุงะโนะ คะคุเบ, ชิระมิเนะ ชุมเมะ
ที่ตั้งของสำนักงานบริษัทคะเมะยะมะชาชู ซึ่งเป็นรากฐานของกลุ่มไคเอ็นไต (ปัจจุบันเป็นพิพิธภัณฑ์)
รายชื่อสมาชิกของไคเอ็นไต จำแนกตามภูมิลำเนามีดังนี้

**แคว้นโทซะ**
 ซะกะโมะโตะ เรียวมะ – หัวหน้ากลุ่มไคเอ็นไต- ซะวะมุระ โซโนะโจ- ซาซากิ ทากายูกิ – หัวหน้ากลุ่มไคเอ็นไตคนที่สอง หลังการเสียชีวิตของเรียวมะ- นะงะโอะกะ เค็นคิชิ- อิชิดะ เอคิชิ- ซากาโมโตะ นาโอะ (ทากามัตสึ ทาโร) – บุตรบุญธรรมของเรียวมะ- ซุงะโนะ คะคุเบ- จิงงู อุมะโนะซุเกะ- อิเคะ คุระตะ- ยาสุโอกะ คาเนะโมโตะ- โนะมุระ โคะเระอะกิ- นะกะจิมะ โนะบุยุกิ- คนโด โจจิโร - สมุหบัญชีของกลุ่ม- โยะชิอิ เก็มมะ (吉井源馬)- ยะมะโมะโตะ ฟุกุซุเกะ- ซะกะโมะโตะ เซจิโร

**แคว้นเอะชิเซ็น**
 เซะกิ โยะชิโอะมิ- วะตะนะเบะ โกะอุฮะชิ- มิกะมิ ทะโร- โอะดะนิ โคโซ- 腰越次郎- ซะซะกิ ซะกะเอะ

**แคว้นเอะชิโงะ**
 ชิระมิเนะ ชุมมะ- ฮะชิโมะโตะ คีวดะยู

**แคว้นซะนุกิ**
 ซะนะงิ โคจิ

**แคว้นคิชู**
 มุสึ มุเนะมิสึ

**เมืองชิโมะโนะเซะกิ (แคว้นโจชู)**
 อิโต ซุเกะดะยู

**นักธุรกิจในนะงะซะกิ**
 โคะโสะเนะ อิชิโร- โออุระ เค- นะกะเอะ โชมิง- อิวะซะกิ ยะตะโร - ดูแลด้านการเงินและจัดหาเรือสินค้า (ตามการมอบหมายของแคว้นโทซะ)

**แหล่งข้อมูลอื่น**
  Nagasaki Kameyamashachū  Memorial Museum date=2011-07-17  
หมวดหมู่:บริษัทของญี่ปุ่น
หมวดหมู่:การฟื้นฟูสมัยเมจิ
หมวดหมู่:นางาซากิ
หมวดหมู่:กองทัพเรือญี่ปุ่น
หมวดหมู่:บริษัทเดินเรือญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2408
หมวดหมู่:อดีตอาณานิคมของญี่ปุ่น

หมวดหมู่:จักรวรรดิญี่ปุ่น
หมวดหมู่:จักรวรรดิอาณานิคมญี่ปุ่น
หมวดหมู่:ประวัติศาสตร์ญี่ปุ่น
หมวดหมู่:อดีตอาณานิคม
ปลาซิวหนู

ซิวหนู พบบริเวณป่าพรุ ที่อำเภอเจาะไอร้อง จังหวัดนราธิวาส โดยนายแพทย์วรกานต์ รุ่งประเสริฐ
ปลาซิวหนู (Least rasbora, Exclamation-point rasbora; Boraras urophthalmoides) เป็นปลาซิวชนิดหนึ่ง อยู่ในวงศ์ปลาตะเพียน (Cyprinidae)
มีลักษณะคล้ายปลาซิวชนิดอื่น แต่มีขนาดเล็กกว่ามาก หัวและตามีขนาดโต ปากมีขนาดเล็ก ครีบและเกล็ดมีขนาดใหญ่ หัวและลำตัวมีสีส้มหรือแดงอมส้ม มีแถบสีดำพาดตามแนวยาวกลางลำตัว โคนหางมีจุดสีคล้ำ
มีขนาดโตเต็มที่ประมาณ 1.5-2 เซนติเมตร มีพฤติกรรมอยู่รวมตัวกันเป็นฝูงขนาดใหญ่และว่ายขึ้นมาใกล้ผิวน้ำ ในแหล่งน้ำที่นิ่งมีหญ้าและพืชน้ำขึ้นหนาแน่น และน้ำมีสภาพเป็นกรดเล็กน้อย (pH ต่ำกว่า 7 เล็กน้อย) เช่น น้ำในป่าพรุ เป็นต้น
จัดเป็นปลาที่พบได้น้อยในแหล่งที่อยู่ในธรรมชาติ โดยพบกระจายทั่วไปในภูมิภาคอินโดจีน สำหรับในประเทศไทยพบเพียงไม่กี่แห่ง อาทิ พื้นที่ชุ่มน้ำชายฝั่งทะเลใกล้ปากแม่น้ำเจ้าพระยา ในที่ราบลุ่มภาคกลางของประเทศ เป็นต้น 
นิยมเลี้ยงกันเป็นปลาสวยงาม ซึ่งสามารถเพาะขยายพันธุ์ได้แล้วในที่เลี้ยงleft

**อ้างอิง**

**แหล่งข้อมูลอื่น**
 Boraras urophthalmoides 
หมวดหมู่:ปลาซิว
หมวดหมู่:ปลาตู้
หมวดหมู่:ปลาป่าพรุ
พระอินทร์แปลง

พระอินทร์แปลง
พระอินทร์แปลง (ພະອິນແປງ) เป็นพระพุทธรูปปางมารวิชัย ศิลปะล้านช้าง ประดิษฐานอยู่ ณ วิหาร วัดเสนาสนารามราชวรวิหาร อำเภอพระนครศรีอยุธยา จังหวัดพระนครศรีอยุธยา พระบาทสมเด็จพระจอมเกล้าเจ้าอยู่หัว  โปรดเกล้าฯ ให้อัญเชิญมาจากกรุงเวียงจันทน์ ประเทศลาว เพื่อให้เป็นพระประธานในพระอุโบสถ วัดมหาพฤฒารามวรวิหาร เขตบางรัก กรุงเทพมหานคร แต่เนื่องจากการบูรณะที่ยาวนาน จึงได้อัญเชิญมาวัดเสนาสนารามราชวรวิหาร จนถึงปัจจุบัน นอกจากจะมีพระอินทร์แปลงเป็นพระประธานในวิหารแล้ว ภายในวิหารยังมีภาพจิตรกรรมฝาผนัง เกี่ยวกับตำนานพระอินทร์อีกด้วย
อินทร์แปลง
อินทร์แปลง
อินทร์แปลง
ปานหทัย เสรีรักษ์

ปานหทัย เสรีรักษ์ (เกิด 11 มกราคม พ.ศ. 2498) อดีตสมาชิกสภาผู้แทนราษฎรจังหวัดแพร่ เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย

**ประวัติ**
ปานหทัย เสรีรักษ์ เกิดเมื่อวันที่ 11 มกราคม พ.ศ. 2498 เป็นบุตรสาวของดร.เมธา เอื้ออภิญญกุล อดีต ส.ส.แพร่ กับนางธีรวัลย์ หรือแม่เลี้ยงธีรวัลย์ เอื้ออภิญญกุล (สกุลเดิม;กันทาธรรม) มีพี่น้อง 3 คน คือ- นายเมธี เอื้ออภิญญกุล กรรมการและเจ้าหน้าที่บริหาร บริษัทบ้านปู จำกัด (มหาชน)- นายองอาจ เอื้ออภิญญกุล กรรมการบริษัท บ้านปู จำกัด (มหาชน)- นายวรวัจน์ เอื้ออภิญญกุล อดีตรัฐมนตรีว่าการกระทรวงวิทยาศาสตร์และเทคโนโลยี อดีตรัฐมนตรีประจำสำนักนายกรัฐมนตรี อดีตรัฐมนตรีว่าการกระทรวงศึกษาธิการ และอดีตรัฐมนตรีว่าการกระทรวงวัฒนธรรม
สำเร็จการศึกษาระดับปริญญาตรี จากคณะอักษรศาสตร์ จุฬาลงกรณ์มหาวิทยาลัย  และปริญญาโท เอเชียศึกษา จากมหาวิทยาลัยวอชิงตัน เซนต์หลุยส์ สหรัฐอเมริกา สมรสกับนายทศพร เสรีรักษ์ อดีต ส.ส.แพร่ สมาชิกบ้านเลขที่ 111 มีบุตร 3 คน

**งานการเมือง**
นางปานหทัยอยู่ในครอบครัวนักการเมือง โดยทั้งบิดา น้องชาย และสามี ล้วนเป็นนักการเมืองทั้งหมด หลังจากนายทศพร เสรีรักษ์ สามี ถูกตัดสิทธิ์ทางการเมือง 5 ปี ร่วมกับบ้านเลขที่ 111 นางปานหทัยจึงลงสมัครรับเลือกตั้งแทน ในปี พ.ศ. 2550 และได้รับการเลือกตั้งเป็นครั้งแรกในสังกัดพรรคพลังประชาชน และต่อมาได้รับการเลือกตั้งเป็นครั้งที่ 2 ในปี พ.ศ. 2554 สังกัดพรรคเพื่อไทย

**สมาชิกสภาผู้แทนราษฎร**
ปานหทัย เสรีรักษ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดแพร่ สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดแพร่ สังกัดพรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 นางปานหทัย เสรีรักษ์ date=2012-08-06 , เว็บไซต์รัฐสภาไทย- บัญชีแสดงรายการทรัพย์สินและหนี้สินของนางปานหทัย เสรีรักษ์fix-attempted=yes , สำนักงานคณะกรรมการป้องกันและปราบปรามการทุจริตแห่งชาติ- ข้อมูลนักการเมืองไทย (นางปานหทัย เสรีรักษ์), ศูนย์ข้อมูลนักการเมืองไทย
หมวดหมู่:บุคคลจากจังหวัดแพร่
หมวดหมู่:นักการเมืองสตรีชาวไทย
หมวดหมู่:คู่สมรสของนักการเมืองไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:สมาชิกสภาผู้แทนราษฎรจังหวัดแพร่
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยวอชิงตัน เซนต์หลุยส์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:บุคคลจากโรงเรียนเตรียมอุดมศึกษา
อองซานซูจี ผู้หญิงท้าอำนาจ

อองซานซูจี ผู้หญิงท้าอำนาจ (The Lady) เป็นภาพยนตร์ร่วมผลิต ฝรั่งเศส-อังกฤษ ซึ่งกำกับการแสดงโดย ลุค เบซอง นำแสดงโดย มิเชลล์ โหย่ว ในบท ออง ซาน ซูจี และ เดวิด ธิวลิส ในบทสามีของเธอ โดยโหย่วได้อธิบายว่าภาพยนตร์ชุดนี้เป็น "เรื่องราวความรักอันเหลือเชื่อ" กับ "พื้นหลังทางการเมืองที่วุ่นวาย" นิตยสารปารีมัชได้ร่วมแสดงความคิดเห็นของเธอ การตั้งชื่อภาพยนตร์เป็นเรื่องราวอันพิเศษระหว่างสามีของเธอที่ชื่อ ไมเคิล อริส ซึ่งได้เสียชีวิตไป กับผู้หญิงคนหนึ่งผู้ซึ่งเสียสละความสุขส่วนตัวเพื่อประชาชนของเธอ
มิเชลล์ โหย่ว กล่าวว่าภาพยนตร์เรื่องนี้ เสมือนเป็น "งานที่ทำด้วยใจ" แต่ก็ยังสารภาพถึงความรู้สึกกลัวสำหรับตัวเธอ ในการแสดงบทของการได้รับรางวัลโนเบล รัฐมนตรีว่าการกระทรวงการต่างประเทศแห่งสหรัฐอเมริกา ฮิลลารี คลินตัน ได้ชมภาพยนตร์ อองซานซูจี ผู้หญิงท้าอำนาจ ก่อนที่เธอจะเข้าพบตัวจริงของซูจี

**เนื้อเรื่องย่อ**
ภาพยนตร์เรื่องนี้แสดงให้เห็นถึงชีวิตของผู้นำฝ่ายค้านพม่า กับ ออง ซาน ซูจี (แสดงโดย มิเชลล์ โหย่ว) ผู้ได้รับรางวัลโนเบล ที่ใช้เวลากว่าทศวรรษในช่วงที่ผ่านมาภายใต้การกักกันตัวอยู่ที่บ้านพัก

**การเปิดตัว**
ภาพยนตร์เรื่องนี้ได้จัดฉายรอบปฐมทัศน์ครั้งแรก เมื่อวันที่ 12 กันยายน ค.ศ. 2011 ที่เทศกาลภาพยนตร์นานาชาติโทรอนโตครั้งที่ 36

**ดูเพิ่ม**
 Burma VJ- คานธี (ภาพยนตร์)- ภาพยนตร์ชีวประวัติ

**อ้างอิง**

**แหล่งข้อมูลอื่น**
 The Lady- The Lady-  The Lady at Michelle Yeoh Web Theatre-  Michelle Yeoh and Luc Besson on "The Lady" (Interview)-   The untold love story of Burma's Aung San Suu Kyi (by Rebecca Frayn)-   Realistic, exotic look for 'Lady' (Eye on the Oscars: Art Direction, Costumes & Makeup)  Variety
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ฝรั่งเศส
หมวดหมู่:ภาพยนตร์อังกฤษ
หมวดหมู่:ภาพยนตร์ชีวประวัติ
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่กำกับโดย ลุก แบซง
Paedophryne amauensis

Paedophryne amauensis เป็นอึ่ง (สัตว์กลุ่มกบ) ขนาดเล็ก พบในป่าของปาปัวนิวกินี ซึ่งถูกค้นพบตั้งแต่เดือนสิงหาคม พ.ศ. 2552 และได้รับการอธิบายลักษณะอย่างเป็นทางการในเดือนมกราคม พ.ศ. 2554 มีความยาว 7.7 มิลลิเมตร

**การค้นพบ**
ค้นพบเมื่อเดือนสิงหาคม พ.ศ. 2552 โดยคริสโตเฟอร์ ออสติน ขณะสำรวจความหลากหลายของสิ่งมีชีวิตที่ปาปัวนิวกินี ใกล้กับหมู่บ้านอเมา (Amau) ในจังหวัดกลาง

**ลักษณะ**
อึ่งขนาดเล็กมาก ประมาณ 7.7 มิลลิเมตร อาศัยอยู่บนพื้นดิน และวงจรชีวิตของมันไม่มีช่วงที่เป็นลูกอ๊อด ออกหากินในเวลากลางคืนและกินสัตว์ไม่มีกระดูกสันหลังขนาดเล็กเป็นอาหาร พวกมันสามารถกระโดดได้ไกลกว่าความยาวลำตัว 30 เท่า เพศผู้เรียกคู่ด้วยเสียงร้องคล้ายแมลงความถี่ 8,400-9,400 เฮิรตซ์
การค้นพบ P. amauensis ทำให้สถิติสัตว์มีกระดูกสันหลังเล็กที่สุดในโลก ต้องเปลี่ยนมาจาก ปลาซิวแคระ (Paedocypris progenetica) จากอินโดนีเซีย ซึ่งเป็นเจ้าของสถิติก่อนหน้านี้ ที่มีขนาด 7.9 มิลลิเมตร

**ที่อยู่อาศัย**
Paedophryne amauensis อาศัยอยู่ในกองใบไม้บนพื้นป่า เช่นเดียวกับ Paedophryne ชนิดอื่น ๆ

**อ้างอิง**
หมวดหมู่:วงศ์อึ่งอ่าง
ไม้อัดไทย

บริษัท ไม้อัดไทย จำกัด (Thaiplywood) (ชื่อย่อ มอท.) เป็นอดีตรัฐวิสาหกิจของประเทศไทย ในการกำกับดูแลของกระทรวงทรัพยากรธรรมชาติและสิ่งแวดล้อม มีวัตถุประสงค์เพื่อปฏิรูปการใช้ทรัพยากรป่าไม้ โดยใช้เทคโนโลยีที่ทันสมัย และทดแทนการใช้ไม้สัก เริ่มดำเนินการเมื่อปี พ.ศ. 2494 และปิดกิจการในปี พ.ศ. 2555

**ประวัติ**
บริษัท ไม้อัดไทย จำกัด ก่อตั้งขึ้นตามมติคณะรัฐมนตรี เมื่อวันที่ 4 พฤศจิกายน พ.ศ. 2494 ในการกำกับดูแลของกระทรวงเกษตรและสหกรณ์ โดยผู้เชี่ยวชาญด้านวนศาสตร์ 3 ท่าน ได้แก่ หม่อมเจ้าสืบศุขสวัสดิ์ ศุขสวัสดิ์ ศาสตราจารย์ เทียม คมกฤส และคิด สุวรรณสุทธิ มีพลโทสฤษดิ์ ธนะรัชต์ เป็นประธานกรรมการบริหารบริษัท โดยได้จดทะเบียนเป็นบริษัทตามประมวลกฎหมายแพ่งและพาณิชย์ ด้วยทุนจดทะเบียน 80 ล้านบาท ถือหุ้นโดยองค์การอุตสาหกรรมป่าไม้ เริ่มต้นดำเนินกิจการเมื่อวันที่ 24 มิถุนายน พ.ศ. 2500 และได้มีการจดทะเบียนสหภาพพนักงานรัฐวิสาหกิจ ในปี พ.ศ. 2527
บริษัท ไม้อัดไทย จำกัด มีตราสินค้าของผลิตภัณฑ์ของบริษัท คือ "ช้างสามเชือก" มอท. มีผลการดำเนินการที่ขาดสภาพคล่องมาตั้งแต่ปี พ.ศ. 2541 มีหนี้สินค้างชำระจำนวนมาก กระทั่งในปี พ.ศ. 2555 จึงถูกปิดกิจการลงเนื่องจากขาดทุนต่อเนื่อง รวมหนี้สินกว่า 600 ล้านบาท และเป็นบุคคลล้มละลาย ในปี พ.ศ. 2561
หลังปิดกิจการ กรุงเทพมหานครได้จัดซื้อพื้นที่ของบริษัทเพื่อเป็นที่ตั้งของสำนักงานเขตบางนา และโรงพยาบาลบางนากรุงเทพมหานคร

**วัตถุประสงค์**
บริษัท ไม้อัดไทย จำกัด จัดตั้งขึ้นโดยมีวัตถุประสงค์ เพื่อประกอบกิจการ 5 ประเภท คือ
# อุตสาหกรรมป่าไม้ เช่น ทำไม้อัด อบไม้ กลั่นไม้ อัดน้ำยาไม้ แปรรูปไม้ ฯลฯ
# ทำไม้และของป่า
# ค้าผลิตผลของอุตสาหกรรมป่าไม้
# สั่งเข้าและส่งออก เครื่องมือ เครื่องจักร และเครื่องใช้อุตสาหกรรม
# ประกอบกิจการเพื่อสนับสนุนวัตถุประสงค์ของบริษัทฯ

**อ้างอิง**
หมวดหมู่:รัฐวิสาหกิจไทยในอดีต
หมวดหมู่:กระทรวงทรัพยากรธรรมชาติและสิ่งแวดล้อม
หมวดหมู่:บริษัทของไทย
หมวดหมู่:บริษัทที่ก่อตั้งในปี พ.ศ. 2494
หมวดหมู่:สิ้นสุดในปี พ.ศ. 2555
หมวดหมู่:บริษัทที่ถือหุ้นโดยรัฐบาลไทย
ฆาบิเอร์ ปัสโตเร

ฆาบิเอร์ มาติอัส ปัสโตเร (Javier Matías Pastore; xaˈβjeɾ maˈti.as pasˈtoɾe; เกิดวันที่ 20 มิถุนายน ค.ศ. 1989) เป็นนักฟุตบอลชาวอาร์เจนตินา ปัจจุบันลงเล่นในตำแหน่ง กองกลางตัวรุก ให้กับเอลเช สโมสรในลาลิกา ลีกสูงสุดของประเทศสเปน และทีมชาติอาร์เจนตินา
ปัสโตเร เริ่มต้นอาชีพกับทีมเยาวชนของสโมสรตาเยเรส หลังขึ้นสู่ทีมชุดใหญ่ 1 ปี เขาย้ายไปสโมสรอูรากัน ในปีถัดมา เขาย้ายร่วมทีมปาแลร์โม โดยมีรายงานค่าตัวที่ 4.7 ล้านยูโรในปี 2011 ปารีแซ็ง-แฌร์แม็ง ได้ซื้อเขาไปร่วมทีมโดยมีรายงานค่าตัว 39.8 ล้านยูโร เขาพาทีมชนะเลิศลีกเอิง 5 สมัย กุปเดอลาลีก 5 สมัย ทรอเฟเดช็องปียง 4 สมัย และกุปเดอฟร็องส์ 2 สมัย ก่อนจะย้ายร่วมทีม โรมา ในปี 2018 ด้วยค่าตัว 24.7 ล้านยูโร เขาได้ลงเล่น 37 นัดให้กับทีมตลอดระยะเวลาสามปี ก่อนย้ายออกสู่เอลเช ในเดือนกันยายน 2021
ในระดับทีมชาติ ปัสโตเร ประเดิมลงเล่นให้กับทีมชาติอาร์เจนตินาในปี 2010 และได้ลงเล่นให้กับทีมไปแล้วกว่า 20 ครั้ง เขาเป็นตัวแทนของอาร์เจนตินาในฟุตบอลโลก 2010 โกปาอาเมริกาสามครั้ง เขายังพาทีมเข้าชิงชนะเลิศสองปีติดต่อกันในปี 2015 และ เซนเตนาริโอ 2016

**สถิติอาชีพ**

**สโมสร**

**ทีมชาติ**

**ประตูในนามทีมชาติ**
ประตูและผลการนับรวมหลังจากทำประตุได้ของอาร์เจนตินาจะมาก่อนทางด้านซ้าย

**เกียรติประวัติ**

**สโมสร**
ปารีแซ็ง-แฌร์แม็ง- ลีกเอิง: 2012–13, 2013–14, 2014–15, 2015–16, 2017–18- กุปเดอฟร็องส์: 2016–17, 2017–18- กุปเดอลาลีก: 2013–14, 2014–15, 2015–16, 2016–17, 2017–18- ทรอเฟเดช็องปียง: 2013, 2014, 2016, 2017

**ส่วนบุคคล**
ผู้เล่นดาวรุ่งยอดเยี่ยมแห่งปีของเซเรียอา: 2010
*เตแอมเออโอ ลีกเอิง ทีมยอดเยี่ยมแห่งปี: 2014–15
*เตแอมเออโอ ลีกเอิง ผู้เล่นยอดเยี่ยมประจำเดือน: กันยายน 2011, พฤศจิกายน 2014, มีนาคม 2015, เมษายน 2015

**บันทึก**

**อ้างอิง**

**แหล่งข้อมูลอื่น**
 url=http://www.javierpastore.com/-  โปรไฟล์ที่สกาย สปอร์ตส- 102829-  โปรไฟล์ที่ lequipe fr-  โปรไฟล์ที่ LegaSerieA it
หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:นักฟุตบอลต่างชาติในลีกสเปน
หมวดหมู่:นักฟุตบอลต่างชาติในลีกอิตาลี
หมวดหมู่:ผู้เล่นในลาลิกา
หมวดหมู่:ผู้เล่นในปริเมราดิบิซิออนเดอาร์เฆนตินา
หมวดหมู่:ผู้เล่นในเซเรียอา
หมวดหมู่:ผู้เล่นในลีกเอิง
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรฟุตบอลเอลเช
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในโกปาอาเมริกา 2011
หมวดหมู่:ผู้เล่นในโกปาอาเมริกา 2015
หมวดหมู่:ผู้เล่นในโกปาอาเมริกาเซนเตนาริโอ
หมวดหมู่:กองกลางฟุตบอล
หมวดหมู่:บุคคลจากกอร์โดบา (อาร์เจนตินา)
ซิก ซิกลาร์

ฮิลลารี ฮินตัน "ซิก" ซิกลาร์ (Hilary Hinton "Zig" Ziglar; 6 พฤศจิกายน ค.ศ. 1926 — 28 พฤศจิกายน ค.ศ. 2012) เป็นทั้งนักเขียน, นักขาย และนักสร้างแรงบันดาลใจชาวอเมริกัน

**ประวัติ**
ซิก ซิกลาร์ เกิดในคอฟฟี่คันทรี่ รัฐแอละแบมา ซึ่งเป็นบุตรของ จอห์น ไซลัส ซิกลาร์ และ วิโอลา ซิกลาร์ โดยเป็นบุตรคนที่สิบจากพี่น้องทั้งหมด 12 คน
ใน ค.ศ. 1931 เมื่อซิกลาร์มีอายุได้ห้าปี พ่อของเขาก็ได้มอบตำแหน่งผู้จัดการฟาร์มที่รัฐมิสซิสซิปปี และครอบครัวของเขาย้ายไปยังยาซูซิตี้ รัฐมิสซิสซิปปี ที่ซึ่งเป็นการใช้เวลาส่วนใหญ่ในช่วงวัยเด็กของเขา ใน ค.ศ. 1932 พ่อของเขาก็เสียชีวิตลงด้วยโรคหลอดเลือดสมอง และน้องสาวของเขาก็เสียชีวิตลงในช่วงสองวันต่อมา
ซิกลาร์เข้าปฏิบัติหน้าที่ให้แก่กองทัพเรือในช่วงสงครามโลกครั้งที่สอง (ประมาณ ค.ศ. 1943-1945) เขาอยู่ในกองทัพเรือ ในหลักสูตรการฝึกอบรมวิทยาลัยกองทัพเรือ V - 12 ร่วมกับมหาวิทยาลัยเซาท์แคโรไลนา
ในวันที่ 15 กันยายน ค.ศ. 1944 เขาได้พบกับคู่ชีวิตของเขาที่มีชื่อว่า จีน ที่องค์กรวายดับบลิวซีเอ ในเมืองแจ็คสัน รัฐมิสซิสซิปปี เมื่อเขามีอายุได้ 17 ปี ในขณะที่เธอมีอายุ 16 ปี โดยที่ทั้งสองได้แต่งงานกันในช่วงปลายปี ค.ศ. 1946 
ในภายหลัง ซิกลาร์ได้ทำงานเป็นพนักงานขายในหลายบริษัทอย่างต่อเนื่อง ปี ค.ศ. 1968 เขาได้กลายเป็นรองประธานและผู้อำนวยการฝึกอบรมสำหรับบริษัทออโต้โมทีฟเพอร์ฟอร์มานซ์ โดยได้ทำการย้ายไปอยู่ที่ดัลลัส รัฐเท็กซัส
ใน ค.ศ. 1970 ซิกลาร์ก็ได้เข้าสู่ธุรกิจการพูดเพื่อสร้างแรงบันดาลใจแบบเต็มเวลา โดยเน้นคุณค่าของคริสต์ศาสนิกชน กระทั่งหลังจากนั้น เขาก็ได้เรียกตัวเขาเองโดยใช้ชื่อแรกคือ ฮิลลารี แต่ในปัจจุบัน เขาได้เริ่มใช้ชื่อเล่นของเขา ซึ่งคือ ซิก แทน
ใน ค.ศ. 2010 ซิกลาร์ยังคงออกเดินทางไปในบริเวณใกล้เคียงโดยรอบสำหรับการมีส่วนร่วมการสัมนาสร้างแรงบันดาลใจ แม้จะเคยลดเที่ยวบินลงใน ค.ศ. 2007 อันเนื่องด้วยปัญหาของความจำระยะสั้นก็ตาม

**การเสียชีวิต**
ซิกลาร์ประสบความทุกข์จากโรคปอดบวม เขาเสียชีวิตเมื่ออายุได้แปดสิบหกปีที่โรงพยาบาลในเมืองดัลลัสชานเมืองพลาโน ณ วันที่ 28 พฤศจิกายน ค.ศ. 2012 

**หนังสือ**
 Cite book| author = Ziglar, Zig | title = See You at the Top | publisher = Pelican Pub. Co| location = Gretna| year =1975 | isbn = 088289126X-  isbn = 0425081028-  isbn =0840790392-  isbn = 0425099733-  isbn = 0840791127-  isbn = 0764550616-  isbn =0785264817-  isbn = 9780785289197-  isbn = 9781439142196

**อ้างอิง**

**แหล่งข้อมูลอื่น**
  Booknotes interview with Ziglar on Zig: The Autobiography of Zig Ziglar, October 6, 2002. date=2014-08-26 
หมวดหมู่:นักพูดสร้างแรงบันดาลใจชาวอเมริกัน
หมวดหมู่:นักเขียนสร้างแรงบันดาลใจชาวอเมริกัน
ปลาขี้ตังเบ็ดลาย

ปลาขี้ตังเบ็ดลาย (Clown surgeonfish, Lined surgeonfish, Striped surgeonfish; Acanthurus lineatus) หรือที่นิยมเรียกกันในวงการปลาสวยงามว่า ปลาเซอร์เจี้ยนลาย เป็นปลาทะเลที่มีความสวยงามชนิดหนึ่ง อยู่ในวงศ์ปลาขี้ตังเบ็ด (Acanthuridae)
มีสีสันและลวดลายที่สวยงามหลากหลายบนลำตัว ที่เป็นลายเส้นในแนวนอนทั้งเขียว, เหลือง, ดำ และน้ำเงิน พาดไปตามลำตัวตั้งแต่หัวจรดหาง ครีบหางแฉกปลายแหลมทั้งสองข้าง มีขนาดโตเต็มที่ประมาณ 38 เซนติเมตร
พบกระจายพันธุ์ในแนวปะการังของเขตอบอุ่นตั้งแต่ชายฝั่งของแอฟริกาตะวันออก จนถึงทะเลอันดามัน และอินโด-แปซิฟิก มีพฤติกรรมชอบที่อาศัยอยู่เพียงตัวเดียว หรือรวมกลุ่มกันเป็นกลุ่มเล็ก ๆ โดยมีตัวผู้เพียงตัวเดียว รวมกับตัวเมียหลายตัว โดยตัวผู้จะมีขนาดใหญ่กว่าตัวเมียและเจริญเติบโตเร็วกว่าตัวเมียอย่างเห็นได้ชัด เมื่อผสมพันธุ์จะกระทำในคืนที่พระจันทร์เต็มดวง ที่น้ำขึ้นอย่างเต็มที่ ด้วยการปล่อยไข่และอสุจิให้ปฏิสนธิกันในกระแสน้ำ และปล่อยไข่ให้ล่องลอยไปกับกระแสน้ำ จนกระทั่งลูกปลาฟักออกมาเป็นตัว
เป็นปลาที่นิยมเลี้ยงกันเป็นปลาสวยงามชนิดหนึ่ง เช่นเดียวกับปลาชนิดอื่น ๆ ในวงศ์เดียวกัน เช่น ปลาขี้ตังเบ็ดโซฮาล (A. sohal) หรือปลาขี้ตังเบ็ดฟ้า (Paracanthurus hepatus) แต่จัดเป็นปลาที่เลี้ยงได้ยากชนิดหนึ่ง เนื่องจากปลาที่ถูกจับจากแหล่งน้ำธรรมชาติมักไม่ค่อยยอมรับอาหารและไม่อาจปรับตัวให้เข้ากับสภาพแวดล้อมในที่เลี้ยงได้ จะมีเพียงไม่กี่ตัวเท่านั้นที่สามารถจะยอมกินอาหารได้ และในอีกหลาย ๆ ตัวเมื่อเลี้ยงไปสักระยะหนึ่ง กลับตายอย่างไร้สาเหตุ

**อ้างอิง**

**แหล่งข้อมูลอื่น**
 รูปและข้อมูลจาก Fishbse.org
*Acanthurus lineatus
หมวดหมู่:วงศ์ปลาขี้ตังเบ็ด
หมวดหมู่:ปลาตู้
หมวดหมู่:ปลาที่พบในประเทศไทย
หมวดหมู่:ปลาแอฟริกา